Škrip

**Škrip** je naselje na otoku Braču, u Splitsko-dalmatinskoj županiji. Administrativno pripada Supetru.

Sa svojih 3000 tisuće godina starosti i kamenom plastikom koja ide od kiklopskih zidina, rimske kule do ruralne arhitekture bijelih krovova, Škrip je mjesto s poviješću, mjesto s pogledom i mjesto u unutrašnjosti otoka Brača.

## Historija

Škrip uglavnom stagnira jer se velik dio stanovništva seli u Splisku koja mu pruža nove mogućnosti života u ribarstvu, brodarstvu i kamenarstvu. Zajedno sa Spliskom oko 1668. broji 258 stanovnika *od pričesti*, a 1681. godine ima 211 stanovnika *od pričesti*. U 18. stoljeću taj broj raste pa se spominje da 1702. ta dva mjesta imaju 220, 1708. godine 250, 1718. 330, 1738. 380, a 1760. oko 400 stanovnika.

U doba mletačko-turskih ratova mjesto je osiguravano utvrdama. Na istočnoj strani naselja, tik do starih grčko-ilirskih bedema, na temeljima antičke arhitekture sagrađen je kaštel Radojković. Pri vrhu kula je sa svih strana opskrbljena prozorima i obrambenim zidićem na konzolama. Rustična gradnja s malim i grubo tesanim kamenjem odaje prilike onog doba, kada se u 17. stoljeću utvrda dogradila na brzinu vjerojatno zbog straha i opasnosti od turskoga gusarenja. Najveći kaštel na Braču je dvor obitelji Cerineo sagrađen u četvrtastom obliku, ograđen visokim zidom i dvjema visokim kulama na sjeverozapadu i jugoistoku. Zidovi i kule toga kaštela osigurane su sa svih strana puškarnicama. SAgrađen je 1570. godine, a gradio ga je Mihajlo Cerinić, isti onaj koji je dovršio kaštel u Spliskoj. Renoviran je i potpuno dovfršen 1618., što je naznačeno natpisom na istočnom zidu. *MDLXX IOANIS VOSELEI CERINICH MICHAEL PRONEPOS AC NEPOS ALBERTI SIMONIS FILIUM DOMUM HANC CUM TURIBUS EDIFICAVIT IACOBUS VERO PERFECIT ANNO SALUTIS MDCXVIII*. U prijevodu... *1570. Mihovil praunuk Ivana Vosoleja Cerinića, unuk Alberta i sin Šimuna, sagradio je ovu kuću s kulama, a dovršio ju je Jakov godine Spasa 1618.* Prizemlje zapadnoga dijela kaštela popravila je Jelena, žena Dujma Cerinića 1771. godine.

Nekadašnja župna Crkva svetog Duha, trobrodna i rustične gradnje, proširila se u 17. stoljeću novom apsidom jer je vizitator Valijer u njoj našao da je glavni oltar već star i smješten u uskoj apsidi. U glavnoj lađi postavljeni su stupovi kasnorenesansnih profilacija, a u prostranoj apsidi kanelirani renesansni polupilastri. U crkvi se među ostalim grobovima osobito ističe onaj obitelji Cerineo s grbom i natpisom. *CONSPE CERINEUM CINERES CUSTODIA CLAUDIT DONEC DESCENDAT DIGNA DOLORES DIES MDCXXXI*. U prijevodu... *Gledaj, grob sadrži prah Cerineovih dok ne dođe sudnji dan 1631.* Nova župna crkva posvećena svetoj Jeleni, majci cara Konstantina, za koju se držalo da je rodom Bračanka, započela se graditi u baroknom stilu 1768. godine. Dovršena je početkom 19. stoljeću, a ističe se skladom i nenametljivošću kao djelo domaćih majstora.

Pomoćna osnovna škola u Škripu je osnovana 1866., a u Spliskoj dvije godine kasnije. Godine 1871. prvu je pohađalo 19, a drugu 18 učenika.

## Značajne osobe
Iz Škripa dolazi najplodniji čakavski pjesnik Stjepan Pulišelić.

Iz Škripa je otac poznatih čilskih književnika Nicolása i Dominga Mihovilovića Rajčevića.

## Galerija

Datoteka:Strip_Brac_Croatia_01.jpg|Rimska kula, Škrip, otok Brač
Datoteka:Skrip_Brac_Croatia_02.jpg|Bijeli krovovi ruralne arhitekture unutrašnjosti otoka Brača, Škrip
File:Skrip_0030.JPG|Dvorac obitelji Čerinić
File:Skrip_0031.JPG|Župna crkva sv. Jelene
File:Skrip_0037.JPG|Muzej otoka Brača (kuća Radojković)


## Literatura

* Brački zbornik br. 6, Dasen Vrsalović-Povijest otoka Brača, Skupština općine Brač, Supetar 1968.

## Reference

## Vanjske veze